cyanic-selkie/wikianc huggingface dataset:
Francisco Serrano Domínguez
Traxectoria
Serrano naceu durante o asedio francés de Cádiz, fillo dun militar liberal. Ingresou no exército en 1822, ascendendo por méritos propios durante a Primeira Guerra Carlista (1833-1840). En 1839 se incorporou ao Partido Progresista de Espartero.
Presidente de Goberno e Rexente
Cando estala a Terceira Guerra Carlista, Serrano derrotaría ao pretendente Carlos (VII) en Oroquieta, asinando o Acordo de Amorebieta, coa esperanza de acabar co conflito (1872). O rexeitamento deste convenio polas Cortes, provocaría a caída de Serrano do goberno. Admitiría a proclamación da Primeira República, aínda que tería que exiliarse pola súa implicación nunha conspiración (1873).
Cabaret Voltaire (grupo musical)
Historia
En 1987 a banda lanzou o disco Code, seguido polo álbum Groovy, Laidback & Nasty, de grande influencia house, en 1990. Unha serie de traballos completamente instrumentais foron editados polo selo Instict Records baixo o nome de Cabaret Voltaire, en 1993 e 1994 pero, ó parecer, tratábase dunha produción exclusivamente realizada por Richard H. Kirk. Porén, Mallinder estivo involucrado nestas gravacións, aínda que a súa voz non estivese presente nas mesmas. O único álbum no que a participación de Mallinder é cuestionable é The Conversation (1994), no que Kirk aparece acreditado como o responsable da instrumentación, programación, arranxos e mesturas, e Mallinder aparece só como coautor das cancións. O último lanzamento de Cabaret Voltaire no que Mallinder pon a súa voz é o sinxelo ethno-techno "Colours", de 1990.
Teófilo del Valle
Traxectoria
A principios dos anos sesenta, cando tiña oito anos, a familia trasladouse a Elda. Estudou en Elda e moi novo marchou a Ibiza para traballar como disc-jokey. Retornou a Elda e foi administrativo nunha empresa de calzado. Foi asasinado pola Policía Armada durante unha manifestación con motivo das folgas do calzado. Logo da súa morte realizouse unha folga xeral nas comarcas do Vinalopó e ao seu enterro asistiron máis de 20.000 persoas. Creouse unha comisión cidadá esixindo responsabilidades que foi ignorada polas autoridades.
Magdalena Valerio
Carreira política
Despois de prosperar a moción de censura contra Mariano Rajoy, o 7 de xuño de 2018 foi nomeada ministra de Traballo, Migracións e Seguridade Social do goberno de Pedro Sánchez. Porén, tivo que abandonar o cargo despois do establecemento do goberno de Pedro Sánchez en coalición con Podemos, cando a carteira de Traballo pasou a Yolanda Díaz.
Área sanitaria de Vigo
Abrangue os seguintes concellos da provincia de Pontevedra: Arbo, Baiona, Cangas, A Cañiza, Covelo, Crecente, Fornelos de Montes, Gondomar, A Guarda, Moaña, Mondariz, Mondariz-Balneario, Mos, As Neves, Nigrán, Oia, Pazos de Borbén, Ponteareas, Ponte Caldelas, O Porriño, Redondela, O Rosal, Salceda de Caselas, Salvaterra de Miño, Tomiño, Tui e Vigo.
Alain Prost
No equipo McLaren (-)
Retornaría a McLaren en, nada menos que coma compañeiro do gran campión Niki Lauda. Foi un ano de amplo dominio dos McLaren equipados cos potentes TAG Porsche. Nunha pechada loita, Prost lograría 7 vitorias (o piloto máis laureado do ano) pero terminaría novamente subcampión a só 0´5 puntos de Niki Lauda. O título mundial resistíaselle en dous asaltos consecutivos por causas alleas á súa pilotaxe, o que provocou que se lle recoñecese no mundo da Fórmula 1 durante a tempada seguinte como "O Rei sen Coroa".
foi o ano da súa coroación. A pesar dunha moi boa labor de Michele Alboreto e o seu Ferrari, Prost puido imporse e obtivo 5 vitorias sendo o que conseguiu máis triunfos esa tempada, con 73 puntos logrou o campionato.
Logo da Fórmula 1
Desde, e ata , Prost dirixiu o seu propio equipo en Fórmula 1, Prost Grand Prix, tras comprar previamente o equipo Ligier. A escuadra crebou a inicios de. Cabe destacar desta etapa que o que fose durante un ano compañeiro seu, Jean Alesi, estivo baixo as ordes de Alain Prost neste equipo.
Comparación con compañeiros de equipo
No curso da súa carreira na Fórmula 1, Alain Prost bateu a todos os seus compañeiros de equipo, incluídos cinco campións do mundo. As únicas excepcións son as de, cando Prost perdeu con Niki Lauda por medio punto; na súa primeira tempada, con John Watson, que participou en máis carreiras logrando un punto máis; e en , cando Senna gañoulle por 3 puntos, mediante a regra de descarte que se aplicaba no campionato aquel ano. A puntuación orixinal era de 105 a 94 a favor do francés.
Larus
Especies
Na actualidade recoñécense as 24 especies seguintes:
Pan e rosas
[[Ficheiro:Lawrence_strike,_strikers,_marching_in_the_city_1912.jpg|miniatura|Mentres imos marchando, marchando a través do fermoso día. Un millón de cociñas escuras e miles de grises fiadeiros
Douglas A-33
Historial operacional
Despois da perda de dous aparellos e dunha reavaliación das necesidades de adestramento atopadas para o uso doutros avións, as 34 unidades restantes foron vendidas a Perú. Porén, 31 foron recuperados polo Corpo Aéreo do Exército dos Estados Unidos no comezo da segunda guerra mundial. Eses aparellos, designados A-33, usáronse para adestramento, como remolcadores de obxectivos e para tarefas utilitarias.
Brachiosaurus
Características
Os órganos deste dinosauro debían ser de tan grandes magnitudes coma el para poder mantelo. O seu corazón tiña que ser especialmente potente, para poder achegar o sangue até a súa cabeza.
Antigamente críase que estes dinosauros vivían en lugares inundados pola auga (no mar e en lagos), baseándose en xustificar a súa altitude co fin de respirar tendo o resto do corpo afundido na auga. Esta teoría tamén se apoiaba en que os orificios nasais do saurópodo estaban nunha especie de crista que tiña no final da cabeza, que lle serviría para o mesmo que o anteriormente descrito. Mais, hoxe en día descártase esta teoría, e pénsase que vivía en terra firme.
Orde de Cristo
miniatura|240px|A Cruz da Orde de Cristo, un símbolo que adorna, entre outras cousas, os buques portugueses na era dos [[Descubrimentos portugueses|Descubrimentos.]]
Guerra do Chaco
Foi a guerra máis importante en Suramérica durante o século XX. Nos 3 anos de duración, Bolivia mobilizou 250 000 soldados e Paraguai 120 000, que se enfrontaron en combates nos que houbo gran cantidade de baixas (60 000 bolivianos e 30 000 paraguaios), e gran cantidade de feridos, mutilados e desaparecidos. Os distintos tipos de enfermidades tanto físicas como psicolóxicas, a característica hostil do teatro de operacións e a falta de auga e dunha boa alimentación, produciron a maior porcentaxe de baixas e afectaron a saúde dos soldados sobreviventes, a moitos de por vida.
A Veiga de Valcarce
A Veiga de Valcarce ou A Veiga do Valcarce (en español e oficialmente Vega de Valcarce) é un concello da comarca do Bierzo, provincia de León, comunidade autónoma de Castela e León que cobre unha superficie de 69,38 km², na que vivían 732 habitantes no ano 2008, cunha densidade de poboación de 10,85 h/km². É considerado tradicionalmente como un dos 47 concellos da Galicia estremeira.
Industria
En efecto, mentres o artesán realiza creacións únicas na súa especie, a industria dedícase a clonar indefinidamente un determinado produto. A recente introdución da robótica e a fabricación flexible na industria, pretende rematar con esta disxuntiva, tendéndose actualmente cara á fabricación de produtos á carta, de modo que o consumidor se figure que adquiriu un produto exclusivo.
Desindustrialización
As medidas para comparar beneficios e efectos económicos das industrias variaron historicamente. Tradicionalmente, o éxito víñase medindo polo número de empregos creados. O número reducido de empregados no sector de fabricación asumíase que era o resultado dun declive na competitividade do sector, ou da introdución do proceso de lean manufacturing ("produción axustada").
Alonso de Castro
Alonso de Castro e Ponce de León, foi un nobre galego, señor de Castroverde. Foi fillo de Alvar Peres de Castro, primeiro conde de Arraiolos (vila portuguesa no Distrito de Évora), primeiro conde de Viana da Foz do Lima e primeiro condestábel de Portugal, e da súa dona María Ponce de León. Á súa vez, era neto, por liña paterna, de Pedro Fernández de Castro, "o da guerra", señor da Casa de Lemos (finado en 1343) e da dama portuguesa Aldonça Lorenço de Valadares (nada contra o 1270). Por liña materna os seus avós foron don Pedro Ponce de León, "o vello", señor de Marchena e Bailén, e da súa dona Beatriz de Jérica e Lauria (1305-1372). Polo tanto, Alonso de Castro descendía por vía paterna, da Casa Real de Castela, sendo bisneto de Sancho IV, "o Bravo", rei de Castela e León. Por vía materna, era descendente directo de Xaime I o conquistador, rei de Aragón. Foron irmáns de don Alonso de Castro: -Pedro de Castro "o Vesgo", señor de Cadaval, que casou con Leonor Tellez de Meneses, cuxa descendencia deu continuidade á casa de Cadaval; -Beatriz de Castro, casada con Pedro Núñez de Lara, conde de Mayorga, matrimonio que non tivo descendencia; -Sabela de Castro, casada con Pedro Enríquez, conde de Lemos, cuxa descendencia deu continuidade á casa de Lemos.
Slavoj Žižek
Traxectoria
En 1990, foi candidato á presidencia da República de Eslovenia, pero non foi elixido.
As redes simbólicas son a nosa realidade social
Tódolos niveis están interconectados, de acordo con Lacan (do seminario XX en adiante), nunha forma de nó borromeo, como tres aneis enlazados de xeito que se un deles se desconecta o resto tamén caerá.
Chuvia
Crecemento e evolución das pingas de choiva
Nunha nube quente, as gotas aumentan de tamaño por condensación do vapor de auga que as rodea e por coalescencia (a adición dunha ou máis pequenas pingas por colisión para formar unha pinga máis grande) con outras pingas. Mentres estas pingas diminutas non miden máis de 0,006 mm, son sostidas polos lixeiros movementos ascendentes do aire. O seu crecemento vai formando pingas máis gordas ata chegar un momento, ao redor de 0,5 mm de diámetro, que as correntes ascendentes son incapaces de sostelas en suspensión e caen en forma de choiva.
Choiva frontal
A choiva frontal prodúcese cando se atopan masas de aire de diferente densidade, humidade e temperatura; a demasiada máis densa ponse por baixo da menos densa en forma de cuña obrigando ao aire a subir; ao subir o aire, arrefríase e prodúcese a condensación do vapor de auga que provocará as nubes e a choiva. O principio é similar ao que orixina as choivas orográficas, pero neste caso o obstáculo non é unha montaña senón outra masa de aire de diferente densidade.
Asia
Cherrapunji, situada nas abas meridionais do Himalaia oriental en Shillong (India) é un dos lugares máis húmidos da Terra, con precipitacións medias anuais de 11.430 mm. As precipitacións máis importantes rexistradas nun só ano serían os 22.987 mm de 1861.
Claudio Beauvue
Celta de Vigo (2016-2020)
Regresou aos terreos de xogo a principios de 2017 e en marzo marcou o gol da vitoria no último minuto fronte ao FC Krasnodar na ida dos oitavos de final da Europa League (2-1). Disputou tamén os cuartos de final contra o Genk e as semifinais, onde o seu equipo caeu co Manchester United.
Cesións ao Leganés e ao Caen (2017-2019)
Ao seu regreso a Vigo o club comunicoulle que non contaba con el. Pouco despois nun adestramento sufriu a súa segunda lesión grave, a rotura do menisco do xeonllo esquerdo.
The Pillars of the Earth
Sinopse
Aliena, ó non tener cartos para paga-las armas e os cabalos que precisa o seu irmán, vese presionada por este a se casar co adiñeirado Alfred. Jack, que sente que xa nada o une á cidade, marcha a Francia coa intención de averigua-la misteriosa orixe do seu pai. O matrimonio de Aliena e Alfred é maldito por Ellen, a nai de Jack. Dita unión resultaría, efectivamente, desastrosa.
Delos
Monumento dos Touros
O Monumento dos touros non sería un caso illado: en Corinto, segundo conta Dión Crisóstomo, conservábase a nave Argo, e en Roma, a de Eneas, e algúns monarcas helenísticos, como Antígono Gonatas, efectuaron ofrendas deste tipo nos santuarios.
Barrio do teatro
A alimentación de auga potable nesta illa árida foi resolta na o antigüidade con inmensas cisternas que recollían a auga de choiva.
Outras construcións
O edificio dos posidoniastas de Bérytos (Beirut), é dicir dos mercadores de dita cidade, foi considerado un punto de reunión, unha verdadeira Lonxa, aínda que non exenta de funcionalidade relixiosa.
Ágora dos italianos
De feito non só era fácil capturar escravos, senón que o mercado, que era extenso e rico, non se achaba moi lonxe, en Delos, capaz de acoller e vender 10.000 escravos ao día. E de aí naceu o proverbio: «mercador, bota o áncora, descarga a túa nave, todo está vendido». A causa disto era que os romanos, enriquecidos tras a destrución de Cartago e Corinto, utilizaban moitos escravos, e os piratas, vendo que podían sacar un fácil proveito, fixeron florecer particularmente aquela actividade, non só saqueando, senón tamén traficando con escravos. Os reis, tanto de Chipre como de Exipto, cooperaban con eles, xa que eran inimigos dos sirios. Nin sequera os rodios prestábanlles axuda, porque tampouco estaban en boas relacións con estes.
Little Foot
miniatura|Ósos do Little Foot. Little Foot (pé pequerrecho en galego) é o nome polo que se coñece comunmente o fósil de homínido catalogado oficialmente como Stw 573. Descuberto en 1994 en Sterkfontein, en Suráfrica, o fósil aínda está en fase de estudo e representa sen dúbida ningunha o esqueleto dun Australopithecus, o máis completo dos descubertos ata o de agora. A súa idade foi obxecto de datacións contraditorias, entre 4 e 2.2 millóns de anos. O nome púxollo Phillip Tobias, o director das escavacións de Sterkfontein, polo seu pequeno tamaño.
Descuberta
O paleantropólogo Ronald J. Clarke identificou en 1994 mentres identificaba pezas de bóvidos na Universidade de Witwatersrand en Johannesburgo catro ósos procedentes dun pé esquerdo que pertencía indubidablemente dun homínido e case seguro dun mesmo individuo. Os restos procedían da Gruta Silberberg en Sterkfontein e foran recollidos dous anos antes. En maio de 1997 Clarke atopou no laboratorio de anatomía máis fragmentos do pé do mesmo individuo. Os seus axudantes, Stephen Motsumi e Nkwane Molefe, baixaron á gruta en xuño para intentar procurar unha peza que encaixase co fragmento da tibia dereita que tiñan, ao cabo de dous días atoparon a sección de tibia correspondente na parte baixa da gruta. En outubro de 1998 deuse a coñecer o achado á comunidade científica e á prensa.
Castro Camera
miniatura|esquerda|240px|Interior de Castro Camera, recreado para a película [[Milk (filme)|Milk]] Unha clienta, Anne Kronenberg, que logo se convertería na xefa de campaña de Milk, tamén o coñeceu na súa tenda, e a primeira impresión que se levou de Milk foi que era un "maníaco delirante". Outros membros do círculo íntimo de Milk como Cleve Jones e o seu autor de discursos Frank Robinson coñecéronse, fixéronse amigos, e traballaron con Milk tamén na tenda.
Little Foot
Importancia
As observacións preliminares semellan indicar que o fósil presenta unhas características diferentes ás do Australopithecus africanus, e doutra banda puntos comúns e diferenzas co Australopithecus afarensis.
Nueno
miniatura|dereita|125px|Localización da comarca da Plana de Huesca en Aragón, na que se sitúa Nueno miniatura|dereita|250px|Vista de Nueno, desde Monrepós
Nueno é un concello español da provincia de Huesca, Aragón, localizado na comarca da Hoya de Huesca. A súa poboación era de 446 habitantes en 2007 (INE) sobre unha superficie de 147,2 km². Próximo á capital provincial, dista tan só 15 km da mesma.
Emilio Rolán
Médico pediatra
Licenciado en Medicina e Cirurxía en 1960 pola universiadade de Santiago de Compostela, foi médico interno da cátedra de pediatría e puericultura da Facultade de Medicina de Santiago en 1962, desempeñando o cargo de médico axudante de clases prácticas de pediatría durante o curso 1961-62 en dita facultade.
Abreviatura
A abreviatura Rolán emprégase para indicar a como autoridade na descrición e taxonomía en zooloxía.
Lingua bengalí
A literatura en bengalí
O místico Baul do interior de Bengala, que pregaba a verdade espiritual sen fronteiras do Sahaj Path (o camiño simple, natural), e Maner Manush (O Home do Corazón) deseñou a filosofía vedántica para propor verdades transcendentais en forma de música, viaxando de vila en vila proclamando que non existían nada hindú, musulmán ou cristián, soamente maner manush.
Escrita
O sistema de soletrear baséase nunha versión antiga da lingua sen certas fusións de vogais que aconteceron na lingua falada, non podendo ser así definida como completa ortografía fonémica.
Variacións dialectais
miniatura|Orixe das palabras do bengalí moderno {{legend|#FFCC99|Tôdbhôbo (nativa)}}{{legend|#993300|Tôtshômo (préstamos do [[lingua sánscrita|sánscrito)}}{{legend|#FF6666|Deshi (prestámos indíxenas) e Bideshi (préstamos estranxeiros)}}]] En Bangladesh, hai o que se coñece como sadhu bhaasha (literalmente "lingua de sabios") e cholti bhaashaa (literalmente "lingua que corre ou que vai"; esencialmente discurso coloquial). A principal diferenza é claramente unha adherencia máis firme ás normas gramaticais e un vocabulario sánscrito moito máis pesado. Músicas como o himno nacional indio "Jana Gana Mana" (por Rabindranath Tagore) e a música nacional da India (por Bankim Chatterjee) "Vande Mataron" foron na verdade compostas en bengalí sadhu bhaashaa altamente refinado. Non se fala realmente por bengalís e está máis confinado a foros formais e literarios.
Cholti bhaashaa é en si cheo de variacións rexionais. Cholti bhaashaa é a lingua menos ríxida e máis diluída que toma emprestado de varias fontes o seu vocabulario (en canto esmagadoramente derivada do sánscrito, hai tamén moitas palabras tomadas de fontes no inglés, hindi, árabe e persa ou farsi). Tamén a pronuncia de certas palabras e un maior descoido nas expresións gramaticais son claramente un factor distintivo entre cholti bhaashaa e sadhu bhaasha.
Bieito de Nursia
Regra de san Bieito
A vida na comunidade fundaméntase no espírito de fraternidade, na hospitalidade, a pobreza e a obediencia ao Abade. Este ha de saber equilibrar a disciplina e a indulxencia, o rigor e a benignidade: ''Saiba que debe máis servir que mandar...sempre prefira a misericordia á xustiza... odie os vicios pero ame aos irmáns. Aínda ao corrixir, obre con prudencia... trate de ser máis amado que temido'' (capítulo 64).
Feminismo radical
Esta corrente procura unha reorganización da sociedade na cal a supremacía masculina sexa eliminada en todos os contextos sociais e económicos. As feministas radicais buscan abolir o patriarcado desafiando as normas e institucións sociais existentes, máis que a través dun proceso puramente político. Isto inclúe a eliminación da noción tradicional dos roles de xénero, a oposición da cousificación sexual das mulleres e a sensibilización da poboación sobre cuestións como a violación e a violencia contra a muller.
O feminismo radical temperán, cuxas orixes pódense situar na segunda onda feminista dos 60, consideraba o patriarcado como un «fenómeno transhistórico» anterior e máis profundo ca outras fontes de opresión, «non só o xeito máis antigo e máis universal de dominación, senón a forma primaria» e o modelo para todos os demais. Máis tarde, a política derivada do feminismo radical variou dende o feminismo cultural ata a política máis sincrética que relacionou as cuestións de clase, economía etc. co patriarcado, todas elas fontes de opresión.
Río Paraguai
O seu curso alto forma en gran parte as maiores zonas húmidas de América: os Bañados de Otuquis e o Gran Pantanal, que actúa como un xigantesco regulador do seu caudal e, á súa vez, do caudal do río Paraná.
Carlos del Pulgar
Traxectoria
No ano 1997 comezou un proxecto, en colaboración co Museo Gallego da Arte, proxectado por Álvaro Siza e construído entre 1988 e 1993 en Santiago de Compostela, preto do convento de San Domingos de Bonaval, e coñecido hoxe como Centro Galego de Arte Contemporánea, unha serie sobre artistas galegos: "Artistas pintores", "Artistas arquitectos" e "Artistas escultores", que hoxe en día alcanza 30 volumes dedicados aos artistas máis importantes de todos os tempos (máis de 500 en total).
Galam Cennalath
Galam Cennalath foi o rei dos pictos dende o ano 550 até o 555.
Nube
As nubes presentan diversos aspectos que varían dependendo esencialmente da natureza, dimensións, número e distribución no espazo das partículas que a constitúen e das correntes de ventos atmosféricos. Depende tamén da intensidade e da cor da luz que a nube recibe, ben como das posicións relativas do observador e da fonte de luz (sol e a lúa) en relación á nube.
En canto á altura
De acordo co Atlas Internacional de Nubes da OMM (Organización Meteorolóxica Mundial) existen tres alturas de nubes:
Rachel Portman
Carreira
Rachel Portman casou en 1995 con Uberto Pasolini Dall'Onda, co que tivo tres fillas, Anna Gwendolen, Giulia Ginerva e Niky Joan Pasolini Dall'Onda.
Premios e honras
Máis adiante, Portman converteuse na primeira muller que gañou un Oscar na categoría de mellor banda sonora por Emma (1996). Previamente gañaran un Oscar as compositoras Barbra Streisand (1977), Buffy Sainte-Marie (1983) e Carly Simon (1989) na categoría de mellor canción orixinal. Portman tamén foi candidata aos Óscar polas bandas sonoras de As normas da casa da sidra en 1999 e de Chocolat en 2000.
El camino de San Diego
Sinopse
Conta a historia de Tati Benítez, un humilde traballador da madeira, que vive nunha pequena poboación rural na norteña provincia de Misiones, que está en paro, ten á súa muller (Paola Rotela) embarazada e é admirador de Maradona. Tati encontra na selva unha gran raíz de timbó, que aos seus ollos reproduce a imaxe do seu ídolo. Cando Tati coñece os problemas de saúde de Maradona, decide peregrinar á Bos Aires para entregarlle a súa figura, coñecendo no camiño outros personaxes coas súas propias preocupacións.
Pedro I de Rusia
Acceso ao poder e carácter
Despois de volver a Rusia, reformou a ciencia, incluíndo os descubrimentos de Isaac Newton (dos que tivo coñecemento na Europa occidental) e reprimiu a rebelión dos Streltsy (os gardas imperiais rusos), que tentaran axudar a súa media irmá Sofía, que tencioaba eliminalo.
Xeo
Características
En canto un sólido cristalino natural, o xeo considérase un mineral formado por óxido de hidróxeno.
Pedro I de Rusia
Modernización de Rusia
A Igrexa ortodoxa rusa opúñase fortemente ás reformas de Pedro. Consideraba que eran nefastas para a supervivencia das vellas tradicións rusas e perigosas para o seu poder (Pedro non dubidou en desmantelar as campás das torres das igrexas, recuperando o cobre para fabricar canóns). Logo da morte do patriarca Hadrián en 1700, Pedro non nomeou un sucesor, estabelecendo en 1721, o Santo Sínodo para rexer a Igrexa rusa, o que foi, por outra banda, o final de etapa das súas reformas.
Michel Foucault
O poder
Foucault analizou cunha profundidade única os mecanismos de poder que operan na sociedade capitalista e a súa influencia na conformación da subxectividade das persoas. Isto permitiulle superar as interpretacións clásicas do poder, que o reducían a un plano represivo e xurídico, e conclúe con que o capitalismo se perpetúa grazas ao exercicio de poderes (micropoderes) presentes por todo o corpo social. Ao expoñer a vinculación existente entre formas de saber, técnicas disciplinarias e relacións económicas, Foucault mostrou coa maior amplitude a profundidade do que Marx denominaba "relacións de produción". Foucault sostén que é un erro falar do poder como dunha "cousa":
Verdade e poder
Máis que prohibir, o poder goberna, presenta ao individuo as alternativas válidas para a acción, induce, encauza as súas condutas nunha dirección. Isto denominouno Foucault como "poder patoral", en canto á forza que fixa as estruturas de produción da subxectividade humana. É evidente que, ademais de estar en débeda con Marx, a reflexión foucaltiana sobre o poder é debedora de Nietzsche. Del toma a súa concepción do home como "vontade de poder" e a súa actitude radicalmente crítica da sociedade europea. O propio Foucault dicía "eu son simplemente nietzscheano".
Episteme
O seu enfrontamento coa modernidade tamén se mostra no rexeitamento do mito do progreso. A historia non persegue unha fin, non ten sentido. A historia é descontinua e organízase en torno ó que Foucault chama "episteme". Cada episteme estrutura os máis diversos campos do saber dunha época. "Cando falo de episteme (di Foucault) entendo todas as relacións que existiron unha determinada época entre os diversos campos da ciencia. Todos estes fenómenos de relacións entre as ciencias ou entre os diversos "discursos" nos que os diferentes sectores científicos son os que constitúen a que chamo episteme dunha época". A "arqueoloxía do saber" ocúpase do estudo das epistemes. Ela capta a sucesión de epistemes nun devir que non implica nin progreso nin sentido ningún. Na súa obra As palabras e as cousas describe tres epistemes que se sucederon na historia occidental.
Salvelinus
Características
A súa forma é a típica da familia, co corpo alongado, fusiforme e musculoso e deprimido nos flancos; a cabeza é afiada cara o fociño, e está provista de fortes mandíbulas. A aleta adiposa está presente.
A maioría das especies poden identificarse a simple vista polas pequenas manchas de cor crema, rosada ou vermella que salfiren o seu corpo escuro.
Alimentación
Son peixes carnívoros depredadoras. Aliméntanse de larvas de insectos, insectos adultos, pequenos crustáceos, vermes, peixes e crías destes últimos.
Especies
O xénero foi descrito en 1836 polo naturalista escocés John Richardson.
Erich Fromm
Pensamento
Son particularmente importantes dous libros para coñecer o pensamento do sabio alemán, o primeiro é O medo á liberdade e o segundo O corazón do home. Neles maniféstase en desacordo coa súa pertenza a unha nova "escola" de psicanálise, para rematar dicindo que propón unha estrutura filosófica de referencia distinta, a do "Humanismo dialéctico".
Fromm di no prefacio de O corazón do home que O medo á liberdade foi froito da súa experiencia clínica e da especulación teórica para entender tanto á liberdade como á agresión e o instinto destrutor. O pensador distingue entre a agresión ao servizo da vida, biofilia, e a necrofilia ou agresión ao servizo da morte.
Cebada
Historia
Durante moitos séculos a distinción de clases tamén afectou ao tipo de cereal que estaba permitido consumir: en Inglaterra ata o século XVI os pobres só tiñan permitido consumir pan de cebada mentres que o pan de trigo estaba destinado á clase alta.
Obxeccións á evolución
Definición da evolución
Unha das principais fontes de confusión e ambigüidade no debate creación-evolución é a propia definición de evolución. No contexto da bioloxía, evolución son os cambios xenéticos nas poboacións de organismos en xeracións sucesivas. Porén, a palabra ten varios significados diferentes en diferentes campos, desde a computación evolutiva á evolución molecular ou á evolución sociocultural, estelar e galáctica. Pode referirse tamén á evoluxión metafísica, evolución espiritual, ou a calquera das filosofías evolucionistas. Cando a evolución biolóxica é mesturada con outros procesos evolutivos, isto pode causar erros como a afirmación que a teoría evolutiva moderna di algo sobre a abioxénese ou o Big Bang.
En contextos coloquiais, evolución pode indicar calquera tipo de desenvolvemento progresivo ou mellora gradual, e a evolución enténdese como un proceso que ten como resultado unha maior calidade ou complexidade. Cando se usa incorrectamente para a evolución biolóxica este significado común leva a frecuentes malas interpretacións. Por exemplo, a idea de desevolución (do inglés devolution, é dicir, evolución "cara atrás") é o resultado de considerar erroneamente que a evolución é direccional ou ten un obxectivo específico (cf. ortoxénese). En realidade, a evolución dun organismo non ten "obxectivo" e só está mostrando a crecente capacidade de sucesivas xeracións de sobrevivir e reproducirse no seu ambiente; a crecente idoneidade só é definida en relación ao seu ambiente. Os biólogos non consideran ningunha especie, como podería ser a humana, que sexa máis evolucionada ou avanzada que outra. Certas fontes foron criticadas por indicar o contrario debido á tendencia a avaliar os organismos non humanos segundo os estándars antropocéntricos en vez de por outros máis obxectivos.
Situación en Europa
En concreto, nos países europeos, aínda que cunha virulencia e repercusións menores que nos Estados Unidos, tamén se presentaron en anos recentes controversias sobre a evolución en Alemaña, Reino Unido, Italia, Países Baixos, Polonia, Serbia e Turquía.
Infalsabilidade
Unha afirmación relacionada é que a selección natural é tautolóxica. Especificamente, adúcese que a frase "supervivencia dos máis aptos" é unha tautoloxía, porque a fitness se define como a capacidade de sobrevivir e reproducirse. Porén, esta frase, usada por primeira vez por Herbert Spencer en 1864, raramente é usada polos biólogos. Ademais, a fitness defínese con máis precisión como o estado de posuír os trazos que fan que sexa máis probable sobrevivir; esta definición, a diferenza da simple "capacidade de sobrevivir", evita que sexa unha obviedade.
Improbabilidade
Tamén se sinalou que os argumentos contra de que algunhas formas de vida se orixinen "por azar" son realmente obxeccións á abioxénese non teísta, non á evolución. Algúns argumentos contra a "evolución" están baseados na idea equivocada de que a abioxénese ou orixe da vida é un compoñente da evolución ou un precursor necesario. Obxeccións similares ás veces combinan a evolución co Big Bang.
Aspectos non explicados do mundo natural
O bioquímico Michael Behe argumentou que a teoría evolutiva actual non pode explicar certas estruturas complexas, especialmente en microbioloxía. Behe aduce que esas estruturas están "dispostas deliberadamente por un axente intelixente".
A explosión cámbrica e o argmento da complexidade
Hai un consenso xeral de que naquela época se deron moitos factores que axudaron a disparar a explosión cámbrica, pero non hai un consenso xeralmente aceptado sobre a súa combinación, e a explosión cámbrica continúa a ser unha área de controversia e investigación sobre por que foi tan rápida, por que tivo lugar a nivel de filos, por que apareceron tantos filos entón e ningún desde entón, e mesmo se o rexistro fósil aparente é exacto.
Creación e información
Estas afirmacións foron amplamente rexeitadas pola comunidade científica; a nova información xérase regularmente na evolución sempre que se orixina unha nova mutación ou duplicación xénica. En anos recentes foron observados claros exemplos de trazos únicos completamente novos que se orixinaron por mutación, como a evolución de bacterias comedoras de nailon, que desenvolveron novos encimas para dixerir eficientemente un material que non existiu ata a era moderna. De feito, cando un organismo se considera xunto co ambiente no cal evolucionou, non hai necesidade de explicar a creación de información. A información do xenoma forma un rexistro de como foi posible sobrevivir nun determinado ambiente. Non se crea, senón que se recolle do ambiente por investigación (por medio de ensaio e erro), a medida que os organismos mutantes se reproducen ou fracasan.
Implicacións morais
Outras obxeccións comúns á evolución alegan que a evolución conduce a resultados obxectables, como malas crenzas, comportamentos e sucesos. Arguméntase que ensinar a evolución degrada os valores, socava a moral, e fomenta a irrelixiosidade ou o ateísmo. Isto pode considerarse unha apelación ás consecuencias (unha forma de falacia lóxica), xa que as ramificacións potenciais de crer na teoría evolutiva non teñen nada que ver coa súa realidade empírica obxectiva, que depende da validez das probas que avalan a teoría, que con este tipo de argumentos non se discuten.
Todo sobre Eva
Argumento
Nunha entrega de premios, Eve Harrington recibe o premio Sarah Siddons pola súa interpretación en Footsteps on the Ceiling. O crítico teatral Addison DeWitt observa o momento e cunha sarcástica voz en off conta o ascenso de Eve como actriz teatral.
Produción
Finalmente Hayward foi descartada por Zanuck por ser "demasiado nova", Marlene Dietrich, por ser "demasiado alemá", e Gertrude Lawrence, porque o seu avogado insistiu en que non podía beber nin fumar no filme e que había que modificar o guión para que cantase unha canción. Zanuck pensou en Barbara Stanwyck, mais non estaba dispoñible. Tamén foron consideradas Tallulah Bankhead, Ingrid Bergman e Joan Crawford, que xa estaba traballando en The Damned Don't Cry.
Serbia no Festival de Eurovisión
Logo da desintegración de Iugoslavia en 1992, os novos estados integráronse ao Festival de Eurovisión de xeito independente. Eslovenia, Croacia e Bosnia e Hercegovina fixeron a súa debut en 1993, mentres que a A.R.I. Macedonia fíxoo en 1998. Serbia fíxoo no 2004, xunto con Montenegro cando cambiou a descrición da República Federal de Iugoslavia á confederación de Serbia e Montenegro.
Solas (filme)
Argumento
A trama da película trata da vida de María, unha rapaza que se gaña a vida como chica da limpeza, que queda embarazada dun home que non a quere e que a deixa abandonada. A súa única saída é a bebida. Vive nun barrio problemático de Sevilla coa súa nai (unha muller cunha vida marcada polas labazadas do seu home que a maltrataba), que se esforza por tratar de cambiar as súas vidas para mellor pouco a pouco. Ten como veciño a un home que non sabe vivir en sociedade que só se leva ben co seu can Aquiles. Entre os tres, que se senten sós, intentarán facer os seus días o máis agradábel posible vivindo o día a día un pouco máis unidos.
1 de xuño
O 1 de xuño é o 152º día do ano do calendario gregoriano e o 153º nos anos bisestos. Quedan 213 días para finalizar o ano.
Notas
Os 366 días do ano
Gibson Les Paul
Orixes
Ademais, o presidente de Gibson, Ted McCarty, declara que a compañía sinxelamente usou o nome do músico para aumentar as vendas, e que en 1951, Gibson amosoulle a Les Paul o instrumento case rematado. McCarty tamén afirma que as discusións de deseño con Les Paul limitáronse á ponte e a colocación dunha capa de arce sobre o corpo de caoba para aumentar a densidade, e así o tempo de sustain das notas. Porén, segundo Gibson, esa revisión facía moi pesada a guitarra, polo cal a rexeitaron.
Mbabane
Clima
miniatura|dereita|250px|Rúa en Mbabane A relativamente elevada altura na que se localiza Mbabane mitiga o clima tropical que lle corresponde pola súa latitude; con todo as temperaturas medias son altas, con 15 °C de media en xullo (o centro do inverno austral) e 22 °C en xaneiro (verán austral).
Educación
Mbabane é sede do Waterford-KaMhlaba United World College de África do Sur.
Peranzais
Peranzais (en castelán e oficialmente: Peranzanes) é un concello da provincia de León que cobre unha superficie de 117,54 km², na que vivían 317 habitantes no ano 2018, cunha densidade de poboación de 2,73 h/km².
Rivas-Vaciamadrid
Rivas-Vaciamadrid é un concello español da Comunidade de Madrid. A súa poboación é de 75.444 habitantes (INE 2012). Está situado xunto á confluencia do río Jarama e o Manzanares. Esta cidade é a poboación que máis rápido creceu de España nos últimos 20 anos. Situada a 15 km da Porta do Sol de Madrid e a 21 km do centro da cabeceira comarcal, Alcalá de Henares, xunto á A-3, limita ao norte con Madrid (zona do distrito de Vicálvaro) e con San Fernando de Henares, ao sur con Arganda del Rey e San Martín de la Vega, ao leste con Mejorada del Campo e Velilla de San Antonio, e ao oeste con Xetafe e Madrid (distrito de Villa de Vallecas).
Características
Rivas é un municipio singular, moi sensible aos problemas ecolóxicos derivados da expansión urbanística e a deterioración do medio natural.
Ian Curtis
Legado
No ano 2007 Anton Corbijn dirixiu Control, un biopic sobre Ian curtis, baseado no libro de Deborah Curtis Touching from a Distance. Nesta ocasión foi interpretado por Sam Riley, cantante da banda 10000 Things.
Aeroporto de Vilnius
O aeroporto de Vilnius (IATA: VNO, ICAO: EYVI) é o aeroporto internacional de Vilnius, a capital de Lituania. Está situado a 5,9 km ao sur da cidade. É o máis grande dos catro aeroportos comerciais do país en tráfico de pasaxeiros. O aeroporto de Vilnius serve como base para Ryanair, Wizz Air e Small Planet Airlines. No ano 2016 pasaron polas súas instalacións un total de 3 814 001 pasaxeiros.
Primeiros anos
O aeroporto comezou as súas operacións o 17 de agosto de 1932 co nome de Wilno-Porubanek; Porubanek era o nome da vila que no presente é parte do distrito de Kirtimai de Vilnius. Antes da segunda guerra mundial operaba a entón ruta doméstica entre Vilnius e Varsovia, ademais da ruta internacional cara Riga. O 15 de abril de 1939 inaugurou unha nova ruta a Kaunas. Durante a guerra as súas instalacións foron usadas como aeródromo militar. O día 17 de xullo de 1944 reanudáronse as súas actividades como aeroporto civil.
Louza de Delft
Historia
O crecemento no comercio co Extremo Oriente, en particular grazas á fundación en 1602 da Compañía Holandesa das Indias Orientais, permitiu a chegada masiva a Europa de obxectos de porcelana. Os oleiros de Delft viron de camiño as vantaxes da semellanza das súas creacións coas da porcelana chinesa. Cando, en 1647, a violencia e a inestabilidade política na China interrompeu o comercio da Compañía, os oleiros de Delft asumiron a continuación dese mercado imitando coidadosamente a porcelana chinesa.
Os fondos
As máis das veces, o fondo da decoración desta cerámica é un esmalte branco, aínda que tamén se achan motivos debuxados sobre fondos de cor, en negro, en marrón (máis común no século XVIII) e nun azul verdoso (unha luz azul-turquesa). Hai tamén pezasco fondo completamente bicolor (habitualmente veces azul e branco).
Pretty Penny
Segundo o vocalista Scott Weiland, esta canción foi un último intento desesperado de probarse a si mesmo que non era adicto ás drogas; a súa adicción á heroína foi posteriormente un gran problema para a banda que fixo que tivese dous paróns na súa carreira.
El guardián invisible (filme)
El guardián invisible é un filme español dirixido polo pamplonés Fernando González Molina estreado en 2017. É unha adaptación cinematográfica da primeira novela da Triloxía do Baztán, O gardián invisible, de Dolores Redondo. O filme foi preestreado o 22 de febreiro de 2017 no Palacio de Congresos e Auditorio de Navarra (Baluarte) de Pamplona.
Capacidade calorífica
Medida da capacidade calorífica
Para medir a capacidade calorífica baixo unhas determinadas condicións é necesario comparar a calor absorbida por unha substancia (ou un sistema) co incremento de temperatura resultante. A capacidade calorífica vén dada por:
Sólidos cristalinos
É un feito experimental coñecido que os sólidos cristalinos non metálicos a temperatura ambiente teñen unha capacidade calorífica cv máis ou menos constante e igual a 3R (mentres que a capacidade calorífica a presión constante segue aumentado). Esta constatación empírica leva o nome de regra de Dulong e Petit, aínda que a regra de Dulong e Petit encaixa coas predicións do teorema de equipartición, a baixas temperaturas esta regra falla estrepitosamente.
Higinio Cambeses
Traxectoria
De formación autodidacta fundou na súa parroquia natal a Banda Celta Infantil para a que compuxo diversas obras, ademais de arranxos de temas populares. Fervente republicano, presentouse como candidato polo Partido Radical Socialista ás eleccións municipais do 12 de abril de 1931. Máis tarde dirixiu a Banda de Cuntis, e foi pioneiro na intrudución da gaita nunha banda de música. En 1932 dirixiu a Agrupación Musical de Ordes promovida por Manuel Sousa Hermida e en 1933 a Banda de Viveiro, e alí aprobou en 1935 as oposicións para profesor da Escola de Música. De ideoloxía republicana ao producirse o golpe de Estado do 18 de xullo de 1936 organizou en Viveiro unha Comisión de Axuda aos Presos na localidade que axiña disolveu o comandante militar, ao pouco detivérono, e foi condenado en 1941 a pagar unha multa de 250 pesetas. Sufriu continúas detencións, malleiras e sancións laborais e económicas. Entre 1943 e 1948 volveu dirixir a Banda de Cuntis. De 1946 e 1948 foi tamén director da banda La Lira da Sociedad Cultural y Artística de Monterroso. Encargouose da Banda de Padrón en 1948. Obsesionado pola presión e o medo a que foi sometido despois do golpe de Estado, intentou rematar coa súa vida en Cuntis, sen conseguilo, e logo de transladalo ao Hospital Provincial de Pontevedra aforcouse.
Eddie Irvine
Vida persoal
Irvine nomea a súa ex noiva María Drummond como a súa maior influencia, a coñeceu no Gran Premio de Macau en 1988. O par mantivéronse como amigos durante un ano, permanecendo en contacto regular, a relación fíxose máis profunda cando Drummond separouse do seu noivo. desta relación Irvine ten unha filla, Zoe. Dixo que o nacemento da súa filla foi o mellor momento da súa vida malia non ser un amante natural dos bebés.
Resultados completos na International Formula 3000
(key) (Carreiras en letra grosa indican pole position; carreiras en itálica indican volta rápida.)
Rexionalismo
O rexionalismo é un movemento cultural e político de recuperación da identidade propia (lingua, historia, dereito, tradicións e outras peculiaridades). As reclamacións políticas do movemento limítanse a acadar certo grao de autonomía xurídica, aínda que mantendo sempre a dependencia política, motivo polo que é considerado unha forma de unionismo.
Anjel Lertxundi
Anjel Lertxundi, nado en Orio en 1948, é un escritor vasco en lingua éuscara.
Traxectoria
Tamén traballou en televisión, escribindo guións para teleseries e como asesor. Colaborou co mundo do cine coas películas Hamaseigarrenean, aidanez ("Á décimo sexta, ao parecer"), baseada nunha das súas propias novelas; e Karelatik ("Pola borda"), escrita e dirixida por el mesmo. É colaborador de diversos medios escritos, como o periódico Berria, onde escribe unha columna todos os días.
DMAX
Inicio das emisións
As vistas previas dos seus programas emitíronse o venres en horario de máxima audiencia coa frecuencia de Veo Televisión. Estas preestrenas comezaron o 9 de decembro de 2011 con dous episodios de "Así se hace" a partir das 22:30 horas. Outras vistas previas foron 'American Chopper' '(venres 16),' 'The King of Tarts' '(venres 23) e' 'The Last Survivor' '(venres 30).
Flavonol
Os flavonois están presentes nunha ampla variedade de froitas e verduras. Nas poboacións occidentais, a inxesta diaria estimada de flavonois é de 20 a 50 mg ao día. A inxesta individual varía dependendo do tipo de dieta consumida.
Javier Paz
Logrou oito vitorias no Campionato de Galicia de Rally nos anos 90.
Balkan
Balkan pode referirse a:
Literatura erótica
Erotismo literario na antigüidade
miniatura|O sultán perdoando a vida a [[Sherezade, As mil e unha noites]] Os primeiros escritos de literatura erótica remóntanse á Antiga Grecia, en torno ao ano 400 a.C., cando o dramaturgo Aristófanes escribiu a obra de teatro Lisístrata. De ao redor do ano 300 a.C. datan os obscenos poemas satíricos de Sotades, que chegaron a carrexarlle a prisión polas críticas cara á unión de Tolomeo coa súa irmá Arsinoe. Durante un tempo identificouse ata como literatura sotádica á propia literatura erótica. Cara ao século II a.C. atribúese a Luciano a escritura do libro pornográfico máis antigo, Diálogo das cortesanas. É Luciano, precisamente, quen emprega por primeira vez o termo do lesbianismo para definir a homosexualidade feminina.
Século XIX, puritanismo inglés e apoxeo do erotismo en Centroeuropa
Cara ao século XIX xorde unha nova corrente, o Romanticismo, que idealiza a dor e o sufrimento psíquico, así como o amor pasional. Esta nova corrente lidaba a miúdo coas fronteiras entre o permisible e o prohibido, aínda sen chegar á obscenidade de épocas anteriores. Gustave Flaubert, por Madame Bovary, e Charles Baudelaire, por Les Fleurs du mal (As flores do mal ), chegaron a ser axuizados. Menos controvertidas foron outras obras clásicas do período, como Wuthering Heights (Cumes Borrascosas ), Jane Eyre ou Anna Karenina. Este subgénero concreto terminará derivando no que se coñecerá como novela rosa.
Pero a literatura erótica máis salvaxe tamén continuou no século XIX. O autor austríaco Leopold von Sacher-Masoch fíxose un oco na historia a partes iguais polo escándalo e o éxito xerados en Francia da súa obra Venus im Pelz (1870) (A venus das peles ), na cal senta as bases do que máis adiante se terminará coñecendo como masoquismo, en honra ao seu propio apelido, consistente en ser azoutado, facerse atar e ser humillado pola parella. Autores que seguiron o seu ronsel son Richard Brohmek e Fedor Essée, sempre coa muller vista desde un punto de dista dominante e cruel, coa figura do home dominado e submiso.
Século XX e actualidade
En España, un soado e exitoso escritor de novelas eróticas foi El Caballero Audaz. Apareceu vinculado a unha corrente de novela erótica de principios de século e logrou en vida tiradas millonarias, ao momento que, case cen anos despois, non hai problema para atopar exemplares no mercado do libro usado.
Outro autor controvertido de inicios de século é Henry Miller, coas súas obras Tropic of Cancer (Trópico de Cáncer ) (1934) e Tropic of Capricorn (Trópico de Capricornio ) (1938), prohibidas en múltiples países. Miller encumbra a pornografía (entendida desde o seu significado grego orixinal, como a relación coas prostitutas), describíndoa como unha nova relixión. Emmanuelle Arsan, autor de Emmanuelle, e Dominique Aury, autora de Histoire d'O (Historia de O), tamén inciden na mesma ensalzación do mundo da prostitución.
David Fernández Rivera
Traxectoria poética
Entre o 2005 e o 2008, o seu carrea literaria se vió truncada por unha dura depresión ao ser consciente de que a poesía non tiña calado social, polo menos non o que desexase, o mundo non era aquel polo que anhelaba a súa poesía. Nesas datas só aparece a antoloxía Córceles, con algúns poemas novos. Case tres anos despois, aos vinte e dous anos de idade, regresou co poemario Entre la sombra y el grito, cunha nova intención temática centrada nas cidades como proxección do ser humano, así como a escisión de leste coa súa propia natureza. Con este libro dá comezo a poesía máis filosófica do autor.
En 2009 publica 'Calipso', un libro que recompila Entre la sombra y el grito e Canciones de mi ausencia. Ese mesmo ano escribe xunto ao poeta valenciano Ángel Padilla o Manifesto do retorno e a liberación. Un texto que sitúa ao home moderno como hacinado nunha sociedade construída artificialmente, e que por tanto, non fai máis que darlle unha identidade artificial. No texto sosteñen que a poesía, como outras moitas manifestacións artísticas, caeron no delito de non emerxer desde as súas verdadeiras raíces.
O 2009 foi tamén o ano de lanzamento de Alambradas, o inicio dunha triloxía que explica todo este pensamento, ademais de tratarse dun poemario con imaxes moi fortes e un substrato extremadamente visionario.
Carreira musical
Na banda sonora do espectáculo teatral Alambradas V.L aposta polo ruído como elemento musical significativo, o uso de cacofonías significativas, música tímbrica e atonal, utilizando diferentes utensilios, ao non considerar aos instrumentos musicais como máis musicais que calquera outro elemento capaz de producir vibracións.